^ ser. 6 Go bona gore a Bakeresete ba boammaaruri ba tshwanetse go nna le seabe mo ntweng, bona setlhogo se se reng “A Ntwa e Tsamaisana le Bokeresete?” mo go tsebe 29-31. Dipego tsa Diefangele di bontsha gore gantsi Jesu o ne a buisana le Modimo ka thapelo. (Mareko 1:35; Luke 5:16; 22:41) Ka nako ya fa Jesu a dira bodiredi jwa gagwe mo lefatsheng, ka metlha o ne a ipha nako ya go rapela. Morutwa Mathaio o ne a kwala jaana: “Ya re [Jesu] a sena go naya boidiidi tsela, a tlhatlogela kwa thabeng a le nosi go ya go rapela.” (Mathaio 14:23) Jesu o ne a nonotshiwa ke dinako tseo tse a neng a di dirisa a buisana le Rraagwe yo o kwa legodimong. (Mathaio 26:36-44) Gompieno, batho ba tota ba ratang dilo tsa bomodimo le bone ba ipha nako ya go buisana le Modimo, ba itse gore seo se tla nonotsha kamano ya bone le Mmopi mme gape se tla ba thusa gore ba nne le mogopolo wa ga Keresete.